JohanHeinsen/ENO huggingface dataset:
Aarhuus Stifts-Tidende, 1839-04-27
Jndsendt. Giensvar til Kammerraad. . . . . . . Det er en pludselig Delicatesse og stor Naade som De paa eengang er bleven besjælet af, at De for min Skyld ikke vil navngive mig. Kun Skade at De, min Herre, anvender denne Høimodighed saa utidigt. Jeg kan og tør være mit Navn bekjendt i Eet og Alt; min Døbeseddel vil kunne bevidne, at jeg er født med Ære, og ei som Bastard lyst i Kuld og Kjøn; med Ære har jeg haaret mit Navn og aldrig plettet dette ved nogen slet Opførsel, jeg kan bevise at have handlet mit Kald, mit Kjøn og min Æt værdig! En Skurk som siger det Modsatte, uden at kunne hjemle sit Udsagn. -At en riig Dame kan være hendes Fremgangsmaade bekjendt, betvivler jeg ikke, thi i Ordet riig ligger alle Fortrin og Dyder, og en Panteobligation er langt kraftigere end ti Anbefalinger. Vilde Vesterhavets fraadende Bølger skylle en Fjerdepart op til mig af den Overflødighed som det har opskyllet til den umaadelig dydzirede Dame, da vilde man vist ei eet eneste Øieblik drage min Moralitet i Tvivl, hvorimod jeg nu, med Hænderne fulde af Beviser og Kundskaber og Flid, maa staae (dog vil jeg haabe kun til en Tid) miskjendt af Pluraliteten hendes og ærede Svigersøns noble Fremgangsmaade mod mig vil nok engang komme for Lyset. Om deres Forhold imod mig ville de for Retten blive aftvungen en bestemt Forklaring, som da i sin Tid skal blive Publikum meddeelt.
Aarhuus Stifts-Tidende, 1839-04-27
Jndtil da vil jeg bede Publikum skaansomt og mildt domfælde en høilig forurettet, af Kummer og Modgang dybt nedbøiet Pige, fordi hun tør vove at indlade sig paa hvad der for hendes Kjøn synes upassende og høist betænkeligt, nemlig en offentlig Avisfeide med en Herre. Men Nød bryder alle Love, Jeg staaer ene i den vide Verden, uden Frænde, uden Formue, uden Raadgiver, uden Værge uden nogensomhelst Støtte hvortil jeg kan hælde mig, naar jeg synker under Modgangs Vægt. Mine Kundskaber mit gode Navn og Rygte, er det Eneste jeg eier, og skal Avind og Bagvaskelse have Magt til at berøve mig det, for enhver Pige i Almindelighed, men for Opdragerinden i Særdeleshed uundværlige Gode, nemlig hendes gode Rygte, da maa man hellere berøve mig mit Liv, thi saa vilde det kun være mig til Besvær. Gud forlade dem som have Ondt i Sinde med mig, og omvende deres Hjerter til at gjøre hvad Ret er Mere forlanger jeg ikke. Mallinggaard pr. Viborg, den 24de April 1839. Nanny v. Beenfeldt.
Aarhuus Stifts-Tidende, 1839-04-27
Bekjendtgjørelser.
Aarhuus Stifts-Tidende, 1839-04-27
Theatret i Aarhuus. Søndagen den 28de April opføres: med godhedsfuld Musik=Assistence af ærede Dilettanter; (tredie og sidste Gang) Capriciosa, eller: Familien fra Nyboder. Original romantiskeburlesk Folkecomedie i 3 Acter af Overskou og Arnesen, med Musik af forskjellige Componister. J. Müller.
Aarhuus Stifts-Tidende, 1839-04-27
Efter den kongelige Generalpostdirections Bestemmelse vil de i Vinterens Løb interimistisk standsede Dagvogne atter blive sat i Gang fra 1ste Mai førstkommende, og Dagvognenes Afgang, som følge deraf, skee saaledes herfra: Til Randers, Hobroe og Aalborg: Mandag Morgen Kl. 6 og Torsdag Morgen Kl. 6. Til Horsens, Veile og Fredericia; Tirsdag Morgen Kl. 6 og Fredag Morgen Kl. 6. Hvilket herved bekjendtgjøres, med Tilføiende: at Jndskrivningen skeer her paa Contoiret, og Af- og Tiltrædelsesstedet er hos Hr. Gjestgiver Fulling. Aarhuus Befordringscontoir, den 27de April 1839. Tersling. at Kæmner- og Jndqvarterings-Regnskaberne for 1835. ere henlagte til Eftersyn paa Raadstuen for de af Byens Borgere som maatte attraae dermed at gjøre sig bekjendte, dette bliver herved i Henhold til Anordningerne af 24de Octbr. 1837 § 26 bekjendtgjort, med Tilføiende: at man, for at erholde Adgang til Raadstuen, har at henvende sig til Raadstuebetjenten. Aarhuus, den 27de April 1839. Magistraten. følge tagen Bestemmelse under Behandlingen af Boet efter afgangne Frue S. A. v. Boss, og forhen afdøde Mand Kammerjunker og Major v. Boss, bliver den Boet tilhørende Gaard Nr. 58 paa Middelgade her i Byen stillet til Auction, til absolut Bortsalg: Tirsdagen den 21de Mai førstkommende, om Formiddagen Kl. 10, som afholdes i selve Eiendommen. Conditionerne kunne forinden erfares hos Auctionsretten. Aarhuus, den 19de April 1839. Fleischer.
Aarhuus Stifts-Tidende, 1839-04-27
Ved Auctionen som afholdes Onsdagen den 1ste Mai i Boet efter afg. Frue Kammerjunkerinde v. Boss bortsælges en Actie i Aarhuus Teglværk, stor 257 Rbd. Fleischer.
Aarhuus Stifts-Tidende, 1839-04-27
Efter Begjæring af vedkommende Interessentskab bliver paa Aarhuus Raadstue, Onsdagen den 31te Juliid A., om Formiddagen Kl. 10, afholdt Auction til Bortforpagtning paa 4 a 6 Aar af det tæt uden for denne Byes Vesterport beliggende Teglværk. Dette er af nyt anlagt i 1833, og har Bygninger, der ere brandforsikkrede for 3550 Rbd. Sølv. Foruden den almindelige Teglovn, der rummer circa 50,000 Stkr. Muursteen, og hvilken er indrettet saaledes, at ogsaa Steenkul kan afbenyttes ved Brændingen, har Værket tillige en mindre Ovn, som i de senere Aar, med væsentlig Fordeel har været afbenyttet til Kalkbrænderie. Fortrinligt Material af Leer og Gruus haves beqvemt, og uagtet Værket er, og i de senere Aar stedse har været i særdeles god Drivt, har det dog ikke kunnet levere saa mange Steen, som ved dette have været søgt, eller som paa Stedet kunne afsættes. UnderVærket hører en umiddelbart til dette stødende Toft af 1 Tønde Lands Størrelse, og alt Inventarium, Arbeidsvogne, Æltevogne, Former, Spader og Skovle m.v., følger med i Forpagtningen. Denne tager sin Begyndelse til 1ste April 1840, og Conditionerne som blive lagte til Grund for Samme, kan erfares hos Fuldmægtig Hee her i Byen. Aarhuus Byefoged-Contoir, den 24de April 1839. Fleischer.
Aarhuus Stifts-Tidende, 1839-04-27
Efter Begjæring af Procurator Jngerslev foretages Mandagen den 29de April d. A., Kl. 10 Formiddag, paa Marselisborg Auction over en Deel Meierieforpagter Lange tilhørende Ind-, Udboe og Besætning, bestaaende af Meubler, Sengeklæder, nogle Kjøkken og Bryggersredskaber, 1 Postvogn, 1 Arbeidsvogn, 2 SætBringtøi, 2 Heste, 2 Køer og 5 Sviin, m. m. - Lysthavende indbydes. Hads & Ring Herreders Contoir, den 22de April 1839. Lanna.
Aarhuus Stifts-Tidende, 1839-04-27
Torsdagen den 23de Mai næstkommende, Kl. 10 Formiddag, bliver efter Begjæring af Snedkermester Frederik Møller, formedelst Forandring af Boepæl, stillet til Auction efternævnte ham tilhørende Eiendomme, her i Byen, nemlig: 1. Gaarden Nr. 59 med Grund, Gaards- og Haugeplads, beliggende paa Adelgade, bestaaende af et Forhuus paa 9 Fag, 1 Etage Bindingsværk, indrettet i - Værelser, i Sidehuus paa 7 Fag samme Bygning, indrettet til Snedkerværksted, og et for 4 Aar siden af nyt opført Baghuus paa 5 Fag 2 Etager Grund, muur, indrettet til Stald, Vognremisse og Værksted. Stedet No. 3 paa samme Gade, med Grund og Gaardsplads, for Tiden bortleiet til Consumtionsforvalter, Bech, bestaaende af et 2 Etages Forhuus indrette. i 5 Værelser, et Sidehuus paa 5 Fag og en Bagbygning paa 2 Fag, Alt Grundmuur, nyelig opført, og 3. Gaarden No. 92 paa lille Gade, bestaaende af et Forhuus paa 9 Fag, et Sidehuus paa 7 Fag og et Baghuus paa 9 Fag, med Gaards- og Haugeplads, samt den bag Haugen liggende og til den store Søe grændsende Agerlod. Eiendommene, forsaavidt de ikke ere bortleiede, kunne tiltrædes af Kjøberen den 1ste November d. A., og Storstedelen af Kjøbesummerne kunne, hvis saadant attraaes, blive indestaaende. – Skeer ingen antageligt Bud, og Salg som Følge heraf ikke finder Sted, agtes Eiendommen bortleiede. - Auctionen holdes i Gaarden No. 59 her i Byen, og Conditionerne kunne erfares hos Eieren og paa mit Contoir. - Lysthavende indbydes. Skanderborg, den 21de April 1839. Blichfeldt Efter Vedkommendes Reqvisition, grundet paa passeret Udlæg, bliver ved 3 Auctioner, som afholdes Fredagen den 24de Mai, ), dette Aar, Fredagen den 31te –, og Formiddag Fredagen den 7de Juni, Kl. 10. opbuden til Bortsalg en Gaard paa Ølsted Mark med Tilliggende af Hartkorn, Ager og Eng 1 Td. 6 Skp. 1 1/2 Alb., som beboes af Ole Frandsen. Første og anden Auction holdes paa disse Herreders Contoir og tredie Auction i selve Stedet. Conditionerne vil forinden Auctionen være til Eftersyn hos Procurator Horn i Horsens. Denne Bekjendtgjørelse skeer overeensstemmende med Placaten af 22de April 1817 til Panthavernes og Lysthavendes Efterretning. Herredscontoiret paa Dangaard, den 16de April 1839. With.
Aarhuus Stifts-Tidende, 1839-04-27
Torsdagen den 2den Mai næstkommende, bliver, efter Aftale med vedkommende Auctionsdirecteur, formedelst Forandring af Besætning, foretaget offentlig Auction her paa Søebyegaard, under Grevskabet Frysenborg, over 100 gode og for størstedelen unge Meieriekøer, 1 Tyr, 8 Sviin, samt de til Meieriet henhørende Redskaber m.m. Alt efter de Conditioner som paa Auctionsstedet nærmere vil vorde bekjendtgjort. - Auctionen begynder Kl. 8 Formidd. Søebyegaard, d. 25 Marts 1839. Efter Ordre J. M. Lund, Forvalter.
Aarhuus Stifts-Tidende, 1839-04-27
Trykt i Aarhuus Stiftsbogtrykkerie. Ifølge Reqvisition fra Bagge Lihme Terkildsen, som Udlægshaver bliver en Rasmus Poulsen i Aarslev tilhørende Jordlod paa Aarslev Mark af Hartkorn 2 Skpr. 2 Fdkr. stillet til Bortsalg ved 3 Auctioner, so afholdes: Mandagen den 13de Mai, 27de f. M. og ) førstkommende, hver Dags Form. Kl. 10.
Aarhuus Stifts-Tidende, 1839-04-27
Onsdagen den 12te Juni De 2de første Auctioner afholdes her paa Contoiret, og 3die Auction hos Huusmand Rasmus Poulsen paa Aarslev Mark. Dette bekjendtgjøres overeensstemmende med Placat 22de April 1817 til Liebhaveres og Pantecreditorers Efterretning. – Rougs &c. Herredscontoir i Randers, den 10de April 1839. A. L. Reiersen.
Aarhuus Stifts-Tidende, 1839-04-27
Jfølge vedtagen Bestemmelse under Behandlingen af afdøde Kjøbmand Johan Schmidts Bo, bliver den Samme tilhørende Gaard No. 245, beliggende paa denne Byes Østregrave, med Kølleindretning og Brændeviins kjedel, samt tilliggende Gaardsrum og Udhuse, opraabt til Bortsalg ved trende Auctioner, som afholdes: Mandagen den 13de Mai, 27de -– 10de Juni førstkommende, hver Dags Eftermiddag Kl. 2. De tvende første Auctioner, afholdes paa Randers Raadstue, hvorimod tredie Auction i selve Gaarden. Denne Bekjendtgjørelse skeer tillige til Pantecreditorernes Efterretning, i Overeensstemmelse med Placaten 22de April 1817. Randers, d. 31te Marts 1839. A. L. Reiersen.
Aarhuus Stifts-Tidende, 1839-04-27
Undertegnede ønsker at kjøbe inden 6 Uger fra Dato Bankqvitteringer for indbetalte Rigsbankhæftelser i 1816 og 1817 for Hartkorn til et Beløb af circa 10,000 Rbd. og betaler Summer over 100 Rbd. med 88, under 100 Rbd. med 78, for Kjøbstæd=Fabrik= eller Mølleeiendomme 68 Rbd. pr. paalydende 100 Rbd. Kuhlmann. Kjærsmølle pr. Aalborg, den 3die April 1839. Dampskibet Loven, Capitain Kierumgaard, begynder sin ugentlige Fart med Passagerer imellem Kiel og Faaborg Tirsdagen den 7de Mai førstkommende og fortsætter samme hver Tirsdag, istedetfor Onsdagen som i forrige Aar. Hver Mandag Aften Kl. 7 afgaaer fra Hamborg en Diligence til Kiel, hvor den indtræffer til Lovens Afgang Tirsdag Morgen. Der haves ligeledes Haab om, at en Dilligence vil komme til at afgaae fra Kiel til Hamborg Tirsdag Aften efter Lovens Ankomst fra Faaborg.
Aarhuus Stifts-Tidende, 1839-04-27
Det bemærkes endnu, at Dampskibet Løven er vel og elegant indrettet, med et fortrinligt Maskinerie. Passage Pengene blive erlagte til Capitain N. Kierumgaard ombord; iøvrigt meddeler Hr. Agent L. P. Voigt i Faaborg nærmere Underretning. Paquetten "Prindsesse Caroline", afgaaer først Tirsdag Aften Kl. 10, medtagende Passagerer, Kreaturer og Stykgods. J. Agerup.
Aarhuus Stifts-Tidende, 1839-04-27
Aarhuus=Paquetten No. 1, Skipper P. Michelsen. agter at afgaae igjen fra Aarhuus til Kjøbenhavn i denne Uge. Dagen vil nærmere blive bestemt. Aarhuus, den 28de April 1839. W. J. A. Leverkhuusen. Halvægte Guld- og Sølv=Portopeer, ligeledes endeel halvægte Sølv- og Guld=Tresser, deels til Officerer- og Politimester-Uniformer, agter jeg at bortsælge for en betydelig billig Priis, formedelst disse Artiklers Opryddelse. C. J. Wulff. Et eller to gamle Speile, omtrent 21 Tom. bred og 42 Tom. høi Glasset, ønskes tilkjøbs. Chr. Theilgaard, Frederiksgade Nr. 59.
Aarhuus Stifts-Tidende, 1839-04-27
For en duelig Lærer er Plads at faae i samme Egenskab til første Mai d. A. Det nærmere erfares hos P. Sabroe. Undertegnede.
Aarhuus Stifts-Tidende, 1839-04-30
Sla No. 69. Tirsdagen den 30 April. Den til Forsendelse med Brevposterne Kongelig allernaadigst allene privilegerede Aarhuus ts-Tidende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1839-04-30
Nyheder fra Udlandet. Fredstractaten mellem Belgien, Holland og de fem Magter er underskrevet i London den 10de ds Kongeriget Belgien er derved bleven anerkjendt af Holland og de fem store Magter.
Aarhuus Stifts-Tidende, 1839-04-30
Den franske Regjering har sendt Ordre til Toulon om at paaskynde Krigskibenes Udrustning. Samme Efterretning haves ogsaa fra de engelske Krigshavne. Ogsaa den nordamerikanske Regjering har befalet en hurtig Udrustning af alle dens Krigskibe og disses Forening i Syden det allersnareste muligt. Paa den brittiske Regjerings Forlangende, at Pasken af Ægypten skal trække sine Tropper tilbage, fra Yemen og frigive alle derværende Havne, har Mehemed svaret, at han har erobret disse Lande og vil forsvare dem saalænge hans Haand kan føre Sværdet.
Aarhuus Stifts-Tidende, 1839-04-30
Til Frankrig var kommet den vigtige Efterretning fra Jndien, at General Allard er død i La hore, og at Krigen er udbrudt imellem det br. ost. Compagnie og de mægtige Stater: Birma og Nepal.
Aarhuus Stifts-Tidende, 1839-04-30
J Paris menes, at Soult maa give sig tabt og overlade det til Thiers Parti at skaffe Frankrige et nyt Ministerium. Uden Thiers vil Jngen af de venstre Centrum træde ind deri, og af Doctrinairerne allene kan det ikke komme istand. Og Thiers vil ikke tjene med een eneste af disse. Han og Maison nævnes nu som Rigets tilk. Styrmænd. – Den engelske Admiral King var indtruffen til Paris, som det hedder, med mundtlige og meget vigtige Depescher. Fra Petersborg meldes, at Keiseren vil Maimaaned besøge Provindserne ved det sorte Hav og inspicere Sydarmeen. De enkelte detascherede Troppeafdelinger have faaet Ordre til at concentrere sig Nærheden af Søehavnene, for at være parate i ethvert Tilfælde. Af Foraaret kunne vi - tilføies der – vente vigtige Begivenheder i Orienten."
Aarhuus Stifts-Tidende, 1839-04-30
Den russiske Storfyrst Thronfølger vilde tilbringe sin Fødselsdag (29de April) hos den hollandsk Kongefamilie, og Dagen efter reise over Tilburg og Nimmegen tilbage til Tydskland, altsaa ikke til England.
Aarhuus Stifts-Tidende, 1839-04-30
Enkehertuginden af Anhalt-Bernburg, Churfyrsten af Hessens Søster, er død i Hanau.
Aarhuus Stifts-Tidende, 1839-04-30
Fædrelandet. Khvn., den 27de April. Det er os en Glæde idag at kunne meddele sikker Efterretning om, at Aarhusianerne igjen, efter 2 Aars Forløb, i næste Maaned vil kunne hilse hos sig det elskede Fyrstepar Da 5 K. H. H. Prinds Frederik Ferdinand og Prindsesse Caroline. Det høie Herskab agter at reise fra Khvn. den 26de Mai og indtræffe samme Dag i Aarhuus, hvor Høistsamme for det Første vil opholde sig i 10 Dage. Hs. Kgl. H. vil derefter, som kommanderende General i Nørre-Jylland, foretage sin første Jnspectionsreise til de respective Garnisoner, paa hvilken Tour Hs. Kgl. H. Prindsessen vil ledsage sin Gemaal. De ville paa denne Reise endogsaa besøge Skagen. Derefter vender det høie Herskab igjen tilbage til Aarhuus, for derfra at begive sig tilbage, til Kjøbenhavn. Meddeelt.)¬
Aarhuus Stifts-Tidende, 1839-04-30
– J disse Dage strømme Kjøbenhavnerne sammen for at beundre Damernes udmærkede Arbeider, (800) til Fordeel for de Vandlidte. De ere udstillede i Hotel d'Angleterre og frembyde et pragtfuldt Skue. Det mærkværdigste Exemplar er dog udentvivl en Brevtaske, indsendt af Jnstitutbestyrerinde Fru M. Buch; deri findes syet med Sort et Vers, udført saa fiint at det seer ud som en smuk Haandskrift; om man ogsaa tager det tæt op til Øiet, er der ikke et Sting at see. (Md.)
Aarhuus Stifts-Tidende, 1839-04-30
Staldmester Dolnecky, ved det herværende Tourniaireske Kunstberiderselskab, har for et Par Dage siden skudt sig; Grunden dertil vides ikke. Han skal have været en ungarsk Adelsmand. (Md.)
Aarhuus Stifts-Tidende, 1839-04-30
Det for Tiden ledige, store Taarnby Kald kan glæde sig ved et betydeligt Antal af Concurrenter. Der skal være 45 Ansøgere, af hvilke 5 ere Egregiister. (Md.)– Guldpokalen, som i Søndags blev overrakt Assessor Algreen-Ussing, fremstiller i tre ciselerede Basreliets Frihedens, Retfærdighedens" og Sandhedens Gudinder; den udmærket smukke Fod bæres af Svaner: "Veltalenhedens" Symbol, og paa Laaget er en Krands af Egeløv samt, som Begeistringens" og "Modets Sindbillede, en særdeles smukt udarbeidet Ørn. Den simple Jndskrivt paa denne Pokal, der indeholder 74 1/2 Lod Guld, lyder saaledes: Til Folkerepræsentanten Tage Algreen-Ussing, Fra erkjendtlige og fædrelandsksindede Medborgere."¬
Aarhuus Stifts-Tidende, 1839-04-30
- En fortræffelig Ynglings Dødsfald vækker her megen Deeltagelse hos alle dem der kjendte ham. Frederik Christian Kaarsberg havde i 4 Aar, opholdt sig i Frankrig, hvor han erhvervede sig Alles Agtelse og Tillid, men Længsel efter sin nærmeste Familie bragte ham paa en uheldig Aarstid til Danmark, hvor Følgerne af en stærk Forkjølelse, der udartede til Strubetæring, forleden Dag endte hans Liv i den unge Alder af 23 1/2 Aar. - Som bekjendt, var Skriftcommitteen i Selskabet for Trykkefrihedens rette Brug anmodet om, at afgive en, paa Undersøgelse af Kilderne grundet Besvarelse af det Spørgsmaal: "om Grev Geerts Drab i Randers ved den jydske Herremand Niels Ebbesen kunde forsvares for Moralitetens Domstol,"
Aarhuus Stifts-Tidende, 1839-04-30
Professor Welschow blev opfordret til at give sin Erklæring derom, og den lyder saaledes: Niels Ebbesen befandt sig i aabenbar Feide med Grev Geert, og var derfor berettiget til Overfald, naar det skeete paa krigerviis. Hele Foretagendet fremtræder aldeles afgjort som en militair Overrumpling, og ikke som et Snigmord. At Stig Andersen ved sin Underhandling 1351 fik Niels Ebbesens Venner til at betale Grevens Sønner 500 Mk. Sølv som Sone for deres Faders Død, beviser ikke, at Niels Ebbesens Handling betragtes som en almindelig Drabsgierning, hvorfor der, efter Loven, skulde gives Bøder, thi i hiin Næverettens Tid var det gandske almindeligt, at man, for at undgaae Blodhævn, gav Bøder endog for Drab, der efter Lovene vare aldeles retmæssige.
Aarhuus Stifts-Tidende, 1839-04-30
- Paa Løverdag vil Tourniaires Beriderselskab give en Forestilling, som skal være forbundet med et saakaldet Tombola," inddeelt i 3 Trækninger, i hvilket, som et Beviis paa Taknemlighed for den Velvillie, Publikum har viist det, tre smukke Gevinster, under upartiske Mænds Opsigt, blive udtrukne af Lykkehjulet, og den paa hver Plads faldende Gevinst tildeelt den Person, som er i Besiddelse af det derpaa faldne No. Enhver Tilskuer faaer en Nummer=Seddel, med sin Billet.
Aarhuus Stifts-Tidende, 1839-04-30
Ved Hof= og Stadsretten er den bekjendte fyenske Smed Niels Petersen, tiltalt for at have forfærdiget falske 10 og 5 Rigsbankdalersedler, dømt til at have Ære og Liv forbrudt.
Aarhuus Stifts-Tidende, 1839-04-30
Conferentsraad H. Meyer, Deputeret i Rentekammeret, er død den 23de dennes.
Aarhuus Stifts-Tidende, 1839-04-30
– En Nyhed, der i denne Tid bliver meget omtalt her, er Jfr. Grahns Fratrædelse fra det danske Theater. Hun havde, som det lader, ifjor og iaar i Hamborg fundet saa megen Smag i saadanne Hyldninger og Triumpher, som Kjøbenhavnerne ikke udeelt kunde byde hende, at hun nu hellere vilde reise til førstnævnte Stad, end følge den skeete Opfordring. og reise hjem, hvoraf imidlertid hendes Fratrædelse (Sjællandsp.) blev Følgen.
Aarhuus Stifts-Tidende, 1839-04-30
J Slutningen af forrige Uge blev en Patient bragt ud paa Frederiks Hospital, hvem der var bleven jaget en Kniv igjennem Laaret. Den Saarede var Opvarteer paa en meget bekjendt Restauration, og Gierningsmanden er hans Kammerat, der skal have gjort det af Ondskab. (S. Bl.)
Aarhuus Stifts-Tidende, 1839-04-30
Den ældste af de forhen omtalte 6 Copister ved Khvns. Magistrat, som ved Extraskriver Bred bergs Befordring til Fuldmægtig maaskee troede sig . tilsidesat og krænket, har nu faaet Satisfaction, idet han pludselig er – død, i meget trange Kaar, efter 27 Aars tro Tjeneste. (Frid.)- Samme Dag som Naalemager Capitos Sted, afbrændte om Aftenen, forefaldt en anden ulykkelig Begivenhed her i Byen, idet et Plankeværk i Sølvgaden styrtede om og knuste et Barn. (S. Bl.)
Aarhuus Stifts-Tidende, 1839-04-30
Fra det Slesvig=Holsteenske. Oberstlieutn. v. Ernst til Hasselburg er formedelst Misbrug, af sin Magt som Godseier bleven dømt af den holsteenske Overret til et halvt Aars Fæstningsstraf, og hans Justitiarius (Birkedommer) til 5 Dages Fængsel paa Vand og Brød.
Aarhuus Stifts-Tidende, 1839-04-30
Svar til de 79 Glückstadtere. Dannevirke Nr. 44 indeholder to Erklæringer angaaende en i Nr. 14 af Jtzehoer Avis af 79 navngivne Glückstadtere undertegnet Jndsigelse mod den Beskyldning, at der var yttret Glædestegn ved Fæstningens Jndtagelse, med Opfordring til at levere Beviis og Hjemmel for det Anførte (see d. Bl. Nr. 61) Pastor L. Chr. Müller, som var hiin Artikels Forfatter, afgiver nu, som historisk Hjemmel for det af ham Anførte, følgende Beretning af en tjenstgjørende Søeofficeers Dagbog, optaget i Prof. Nyrups Reiselagttagelser 1 B. Khvn. 1820. Pag. 440.
Aarhuus Stifts-Tidende, 1839-04-30
Den 2den Januar. J Dag brændte i Diggaden et Huus, hvori der var et Hø= og Tørvemagazin, og et hvori der var en Sukkerfabrik. Ved denne Leilighed, viste atter Matroserne stor Jver, dog erhvervede de sig lige saa lidet derved, som paa Voldene, Glückstadts Jndvaaneres Gunst. Homagazinet syntes Borgerne man nok kunde lade brænde, siden det tilhørte Kongen, og hvad Forsvaret paa Voldene angaaer, sagde de, havde vi ikke havt Matroserne, saa havde Commandanten for længe siden maattet give sig. Den 6te. Strax efter vor Udmarsch trak svenske Tropper ind i Byen under Glückstadternes Hurraraab.